Eivind Ljøstad

Eivind Ljøstad (født 1967) er sjefredaktør i dagsavisen Fædrelandsvennen.

Han vokste opp på Saltrød i Arendal. Han er gift med Elisabeth Lindland, skuespiller, sanger og programleder fra Kilsund. Sammen har de tre barn.

Ljøstad har gått på medielinja på Mediehøgskolen Gimlekollen, og har grunnfag i statsvitenskap og mellomfag i historie ved Universitetet i Oslo.Eivind Ljøstad, Agderposten, 15. juni 2010

Yrkesaktiviteten startet Ljøstad med som sportsjournalist i Agderposten. Han var så innom Forsvarets Forum, før han begynte i Dagbladet, hvor han var i 18 år, sist som nyhetsredaktør. Fra 2007 til 2009 var han administrerende direktør i reklamebyrået Dale+Bang.

I september 2009 overtok Ljøstad som redaktør i Agderposten etter Stein Gauslaa. I juni 2010 ble han ansatt som sjefredaktør i dagsavisen Fedrelandsvennen, og begynte i stillingen 9. august 2010, etter kun ett år i Agderposten.

 Referanser 

Kategori:Norske redaktører
Kategori:Redaktører for Fædrelandsvennen
Kategori:Journalister i Dagbladet
Kategori:Personer fra Arendal kommune
Kategori:Fødsler i 1967